148 S. TROMHOLT. IAGTTAGELSER OVER XORDLYS. 



Det er maaske ikke overflødigt at bemærke, at jeg, naar jeg 

 iagttog hin mærkværdige Lyd, vel altid havde befundet mig ikke 

 langt fra Træer, men da Luften, som oven nævnt, hver Gang var 

 aldeles stille, kunde disses Blade eller Kviste umuligt foranledige 

 en Hvislen. Ved det førstnævnte Nordlys var Lufttemperaturen 

 13 — 14 Grader (Celsius) over, ved det andet 5-6 Grader under 

 Frysepunktet; ved det tredie var Luftens Varme mig ubekjendt, 

 men ganske vist flere Grader over 0. Jorden-var i al Fald aldrig 

 bedækket med Sne, saa at hin Lyd følgelig ikke kunde hidrøre 

 derfra, og nogen Sø eller rindende Vand befandtes ikke i min 

 Nærhed. . 



I de følgende Aar, da jeg har opholdt mig dels i Hertugdøm- 

 merne Slesvig og Holsten, dels i Jylland, har jeg seet mange 

 Nordlys og ogsaa nogle Gange troet at have hørt den omtalte Lyd 

 ved enkelte af disse. Saaledes ved de pragtfulde Nordlys den 

 19de Februar 1852, den 24de September 1870, den 25de Oktober 1 

 samme Aar og endelig den Ode November 1871. Jeg tør imidler- 

 tid ikke bestemt paastaa at have hørt rigtigt. Lyden var i alt 

 Fald stedse meget svag; men hver Gang jeg mener at have hørt 

 en saadan, har ogsaa den flammende Bevægelse af Nordlyset væ- 

 ret tilstede, hvorhos jeg dog tror at burde tilføie, at jeg lige saa 

 ofte har iagttaget hin Bevægelse, uden at det. uagtet al min Op- 

 mærksomhed, har været mig muligt at spore nogensomhelst Lyd. 



Jeg kan ikke slutte nærværende Meddelelser uden at omtale 

 et mig bekjendt paalideligt Vidnesbyrd om Existensen af det her 

 omtalte Lydphænomen. Min afdøde Fader, der var født 1778 og 

 tilbragte sine Barndoms- og første Ungdomsaar paa Landet et Par 

 Mile sydøst for Viborg, har fortalt mig, at han dengang, altsaa i 

 det niende og tiende Decennium af forrige Aarhundrede, ofte paa 

 fri Mark har seet meget stærke, flammende Nordlys og samtidig 

 dermed ved stille Veir undertiden hørt en „Susen", der, som han 

 paastod, absolut maatte hidrøre fra Nordlyset." 



1 Samme Aften Kl. 11 V, tillige hørt af Jernbaneexpeditør LdXBERG i Nærheden 

 af den afsidesliggende Jernbanestation i Randers. 



